„ Þessi tímabundna töf á vandasömum flutningi hvalanna er vegna veðurs og erfiðra aðstæðna til flutninga sjóleiðina frá landi til Vestmannaeyja . Flutningarnir fara fram þegar veður og aðstæður leyfa , “ segir í fréttatilkynningu frá góðgerðarsamtökunum Sealife Trust þar sem staðfest er að fyrirhugaðir flutningar á mjaldrasystrunum Little Grey og Little White með flugi frá Kína til Íslands hafi frestast . „ Við höfum unnið vandlega með flutningsaðila okkar , sem er flugfélagið Cargolux í Luxemborg og íslenskum stjórnvöldum , til að geta flutt Little Grey og Little White á öruggan hátt á nýjar heimaslóðir í sjónum við Heimaey . Við viljum þakka öllum samstarfsaðilum óeigingjarnt starf , sérstaklega Cargolux og íslensku ríkisstjórninni , “ segir einnig . Mjaldrarnir verði undirbúnir af kostgæfni fyrir flutninginn á næstu vikum . „ Þetta er tímabundin töf sem mun ekki hefta okkur í skapa fyrsta griðastað hvala í heiminum í vernduðu sjávarumhverfi á Íslandi . “ Tilkynnt verði nánar um fyrirkomulag flutninganna þegar aðstæður leyfi .